ངོས་ཀྱི་བསམ་པར།ང་ཚོས་ཕྱོགས་གཅིག་ནས་དེང་དུས་ཤེས་ཡོན་ཐད་རིགས་གཅིག་རྐང་འཛིན་གྱི་སློབ་སྦྱོང་ཡག་པོ་བྱེད་དགོས་པ་དང༌།ཕྱོགས་གཉིས་ནས་བོད་ཀྱི་གནའ་རབས་ཤེས་ཡོན་གྱི་རྩ་བར་གྱུར་པའི་སངས་རྒྱས་ཆོས་འདི་སློབ་སྦྱོང་ཡག་པོ་བྱས་ནས་འདབ་གཤོག་གཉིས་ལྡན་བྱེད་རྒྱུ་ཧ་ཅང་གལ་ཆེན་པོ་ཡིན།སངས་རྒྱས་ཀྱི་ཆོས་ཀྱང་ཁ་ཏོན་བྱེད་པ་དང༌།གཟུངས་སྔགས་བགྲང་ཙམ་ལྟ་བུ་མིན་པར་སངས་རྒྱས་ཆོས་ཀྱི་ནང་དོན་གཙོ་བོ་རྟེན་འབྱུང་གི་ལྟ་གྲུབ་ཐོག་ནས་དངོས་པོའི་གནས་ལུགས་ལ་འགྲེལ་བཤད་རྒྱག་ཐུབ་པ་དང༌།དེའི་མཐའ་བསྡོམས་སུ་སེམས་རྒྱུད་བཟང་པོ་བྱེད་དགོས་པ་བསྟན་ཡོད།འདི་གཉིས་ཤེས་པ་བྱེད་རྒྱུ་ཧ་ཅང་གལ་ཆེན་པོ་ཡིན།